Okresná prokuratúra Trnava 
Vajanského 22, 918 67 Trnava 1

Sp. zn. : 2 Pv 270/14/2207	Trnava, 10.3.2015
EEČ : 2-21-49-2015

U Z N E S E N I E

Trestná vec:	obvinený XXXXX 
Zločin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c, písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Trnava
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
stíhaného pre zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c), písm. d) Trestného zákona, vedené na Odbore kriminálnej polície, Okresného riaditeľstva PZ  v Trnave pod ČVS: ORP-750/1-VYS-TT-2014, na tom skutkovom základe, že 

1/	v presne nezistenom čase si zakúpil od rôznych osôb a od presne nezistenej doby až do 13.50 hod. dňa 14.03.2014 v katastrálnom území XXXXX na ceste, pri obchvate z obce XXXXX smerom na ulicu XXXXX, a taktiež na iných miestach pri sebe v priestoroch osobného motorového vozidla zn. XXXXX, e.č. XXXXX prechovával 1 ks zatavenej plastovej injekčnej striekačky s modrým piestom metamfetamínu s prímesou dimetylsulfónu (MSM), s hmotnosťou 1028 mg a s priemernou koncentráciou účinnej látky metamfetamínu 39,6% hmotnostných, obsahujúci 407 mg absolútneho metamfetamínu, čo zodpovedá minimálne 10 obvykle jednorazovým dávkam drogy, a 1 ks plastového vrecka s obsahom konope (marihuany) s hmotnosťou 1702 mg a s priemernou koncentráciou 22,8% hmotnostných THC, obsahujúce 388 mg THC, čo zodpovedá minimálne 13 obvyklým jednorazovým dávkam drogy, ktoré sú spôsobilé po aplikovaní ovplyvniť ľudskú psychiku, pričom metamfetamín je zaradený v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok; a rastlina rodu Cannabis (konopa) je zaradená v zmysle zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok a účinná látka tetrahydrokanabinol (THC) je zaradená v zmysle zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny psychotropných látok,

a pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona, vedené na Odbore kriminálnej polície, Okresného riaditeľstva PZ  v Trnave pod ČVS: ORP-750/1-VYS-TT-2014, na tom skutkovom základe, že

2/	v presne nezistenom čase si zadovážil a od presne nezistenej doby až do 21.05 hod. dňa 25.03.2014 v meste XXXXX na ulici XXXXX pri obytnom dome č. XXXXX pri sebe prechovával 1 ks zrezanej zatavenej plastovej injekčnej striekačky s modrým piestom metamfetamínu, s hmotnosťou 229 mg a s priemernou koncentráciou účinnej látky metamfetamínu 61,86% hmotnostných, obsahujúci 142 mg absolútneho metamfetamínu, čo zodpovedá minimálne 4 obvykle jednorazovým dávkam drogy, ktoré sú spôsobilé po aplikovaní ovplyvniť ľudskú psychiku, pričom metamfetamín je zaradený v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok, 

lebo obvinený nebol v čase činu pre nepríčetnosť trestne zodpovedný

Odôvodnenie:
Dňa 25.07.2014 vydal vyšetrovateľ Odboru kriminálnej polície, Okresného riaditeľstva PZ  v Trnave uznesenie ČVS: ORP-750/1-VYS-TT-2014, ktorým podľa     § 206 ods. 1 Trestného poriadku vzniesol obvinenie XXXXX,  nar. XXXXX, pre zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1   písm. c), písm. d) Trestného zákona, na tom skutkovom základe, že 
v presne nezistenom čase si zakúpil od rôznych osôb a od presne nezistenej doby až do 13.50 hod. dňa 14.03.2014 v katastrálnom území XXXXX na ceste, pri obchvate z obce XXXXX smerom na ulicu XXXXX a taktiež na iných miestach pri sebe v priestoroch osobného motorového vozidla zn. XXXXX, e.č. XXXXX prechovával 1 ks zatavenej plastovej injekčnej striekačky s modrým piestom metamfetamínu s prímesou dimetylsulfónu (MSM), s hmotnosťou 1028 mg a s priemernou koncentráciou účinnej látky metamfetamínu 39,6% hmotnostných, obsahujúci 407 mg absolútneho metamfetamínu, čo zodpovedá minimálne 10 obvykle jednorazovým dávkam drogy, a 1 ks plastového vrecka s obsahom konope (marihuany) s hmotnosťou 1702 mg a s priemernou koncentráciou 22,8% hmotnostných THC, obsahujúce 388 mg THC, čo zodpovedá minimálne 13 obvyklým jednorazovým dávkam drogy, ktoré sú spôsobilé po aplikovaní ovplyvniť ľudskú psychiku, pričom metamfetamín je zaradený v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok; a rastlina rodu Cannabis (konopa) je zaradená v zmysle zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok a účinná látka tetrahydrokanabinol (THC) je zaradená v zmysle zákona č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny psychotropných látok.

Dňa 28.07.2014 vydal vyšetrovateľ Odboru kriminálnej polície, Okresného riaditeľstva PZ  v Trnave uznesenie ČVS: ORP-1037/1-VYS-TT-2014, ktorým podľa   § 206 ods. 1 Trestného poriadku vzniesol obvinenie XXXXX,                       nar. XXXXX, pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2  Trestného zákona, na tom skutkovom základe, že 
v presne nezistenom čase si zadovážil a od presne nezistenej doby až do 21.05 hod. dňa 25.03.2014 v meste XXXXX na ulici XXXXX pri obytnom dome č. XXXXX pri sebe prechovával 1 ks zrezanej zatavenej plastovej injekčnej striekačky s modrým piestom metamfetamínu, s hmotnosťou 229 mg a s priemernou koncentráciou účinnej látky metamfetamínu 61,86% hmotnostných, obsahujúci 142 mg absolútneho metamfetamínu, čo zodpovedá minimálne 4 obvykle jednorazovým dávkam drogy, ktoré sú spôsobilé po aplikovaní ovplyvniť ľudskú psychiku, pričom metamfetamín je zaradený v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do II. skupiny psychotropných látok.

Následne vyšetrovateľ PZ uznesením ČVS: ORP-750/1-VYS-TT-2014 zo dňa 28.07.2014 podľa § 21 ods. 3 Trestného poriadku (per analogiam) s poukazom na § 18 ods. 1 Trestného poriadku spojil vyššie uvedené trestné veci na spoločné konanie s tým, že spoločné konanie bude vedené na Odbore kriminálnej polície, Okresného riaditeľstva PZ  v Trnave pod ČVS: ORP-750/1-VYS-TT-2014.

Obvinený XXXXX sa k spáchaniu oboch skutkov v celom rozsahu priznal a uznal svoju vinu, pričom skutkové okolnosti prípadu podrobne popísal vo svojej výpovedi.

V predmetnej trestnej veci bolo v rámci vyšetrovania vykonané dokazovanie, ktoré pozostávalo okrem výsluchu obvineného XXXXX, aj z výsluchu svedkov XXXXX, XXXXX, XXXXX, XXXXX, XXXXX, XXXXX, XXXXX, taktiež boli zabezpečené znalecké posudky (vypracované KEU PZ z odboru prírodovedeckého skúmania a kriminalistických analýz, a XXXXX a XXXXX z odboru zdravotníctvo a farmácia - odvetvie psychiatria) ako aj na vec sa vzťahujúce listinné a vecné dôkazy.

V priebehu vyšetrovania boli vyhodnocované všetky zadovážené dôkazy ako výpoveď obvineného, svedecké výpovede, zadovážené znalecké posudky a listinné a vecné dôkazy. Každý z týchto dôkazov bol vyhodnotený jednotlivo a následne aj vo vzájomnom súhrne s ostatnými dôkazmi.

Vykonaným dokazovaním bolo jednoznačne preukázané, že obvinený XXXXX svojím konaním naplnil všetky znaky skutkovej podstaty zločinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c), písm. d) Trestného zákona (v bode 1/) a prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2  Trestného zákona (v bode 2/), pričom uvedené je, okrem samotného priznania sa obvineným k spáchaným skutkom, aj výpoveďami svedkov XXXXX, XXXXX, XXXXX, XXXXX, XXXXX, XXXXX, XXXXX, vypracovanými znaleckými posudkami a ďalšími na vec sa vzťahujúci listinnými a vecnými dôkazmi. 

Dňa 16.10.2014 boli na základe príkazu sudcu pre prípravné konanie Okresného súdu Trnava, sp. zn. XXXXX pribraté do trestného konania dve znalkyne XXXXX a XXXXX, z odboru zdravotníctvo a farmácia, odvetvie psychiatria, za účelom vyšetrenia duševného stavu obvineného XXXXX, ktoré v závere svojho znaleckého posudku č. 52/2014, 72/2014 zhodne konštatovali, že u obvineného XXXXX zistili závažné duševné ochorenie - paranoidná schizofrénia. Ide o ochorenie, ktoré sa v čase relapsu, t.j. aktívnych príznakov choroby prejavuje poruchami vnímania - halucináciami a poruchami myslenia v zmysle bludov, čo sú nekorigovateľné  presvedčenia, u posudzovaného majoritne paranoidné bludné obsahy. Na uvedené ochorenie trpí od roku 2008, bol opakovane - cca 19x ústavne liečený vo viacerých zariadeniach, je disperzovaný v psychiatrickej ambulancii XXXXX, je nastavený na psychofarmaká s perspektívou celoživotnej liečby, pre dané ochorenie je na plnom invalidnom dôchodku. Obvinený XXXXX je súčasne závislý na viacerých psychoaktívnych látkach - na marihuane a amphetamíne - poruchy psychiky a správania zapríčinené užívaním viacerých psychoaktívnych látok, syndróm závislosti. Vzhľadom k duálnej (dvojitej) diagnóze schizofrénie znalci nenavrhujú uložiť ochranné protitoxikomanické liečenie, nakoľko toto by neplnilo účel. Opakované pokusy o protitoxikomanickú liečbu u obvineného zlyhali. Obvinený XXXXX vzhľadom na svoj duševný stav nemohol rozpoznať nebezpečenstvo svojho konania pre spoločnosť a svoje konanie nemohol ovládať v čase spáchania trestnej činnosti. Obvinený XXXXX je v súčasnosti schopný chápať zmysel trestného konania. Znalci navrhujú uložiť obvinenému XXXXX ochranné psychiatrické liečenie ambulantnou formou. Obvinený bol po trestnom čine, z ktorého je obvinený ústavne liečený na Psychiatrickom oddelení FN Trnava s prekladom k pokračujúcej hospitalizácii v Psychiatrickej nemocnici Philippa Pinela v Pezinku, do ambulantnej starostlivosti bol prepustený dňa 24.06.2014 v kompenzovanom stave. Odvtedy bez známok vzplanutia ochorenia, v remisii, od psychoaktívnych látok abstinuje, na ambulantné kontroly chodí. Znalci považujú ambulantnú liečbu za postačujúcu. 

Znalkyne XXXXX a XXXXX dňa 10.02.2015 vypracovali dodatok k znaleckému posudku č. 52/2014, 72/2014, kde v závere zhodne uviedli, že pobyt obvineného XXXXX z forenzného hľadiska na slobode nie je nebezpečný.

Zločinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c), písm. d) Trestného zákona sa dopustí ten, kto neoprávnene kúpi, predá, vymení, zadováži, alebo prechováva po akúkoľvek dobu, omamnú látku, psychotropnú látku, jed alebo prekurzor alebo kto takú činnosť sprostredkuje.

Prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona sa dopustí ten, kto neoprávnene prechováva pre vlastnú potrebu omamnú látku, psychotropnú látku, jed alebo prekurzor vo väčšom rozsahu.
 
Podľa § 23 Trestného zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak.

Podľa § 215 ods. 1 písm. e) Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

S poukazom na vyššie uvedené skutočnosti možno konštatovať, že i keď bolo v priebehu vyšetrovania nepochybne preukázané, že obvinený XXXXX sa dopustil konania, ktoré napĺňa znaky skutkovej podstaty zločinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c), písm. d) Trestného zákona (v    bode 1) a prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Trestného zákona (v bode 2), nemožno voči obvinenému vyvodiť trestnú zodpovednosť a trestné stíhanie voči jeho osobe musí byť zastavené, nakoľko obvinený nebol v čase spáchania trestného činu pre nepríčetnosť trestne zodpovedný, t.j. pre duševnú poruchu v čase spáchania činu inak trestného nemohol rozpoznať jeho protiprávnosť i ovládať svoje konanie.

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie:
 Proti tomuto uzneseniu je prípustná sťažnosť, ktorú možno podať do 3 /troch/ dní od dňa jeho doručenia na tunajšiu prokuratúru na rozhodnutie Krajskej prokuratúre v Trnave. Sťažnosť má odkladný účinok.

JUDr. Peter Mikuláš
prokurátor